Այդ առումով Թուրքիան եւ Իրանը միանշանակ չեն դիտարկվում: Թուրքիայի եւ Ռուսաստանի միջեւ պատմականորեն հարաբերությունները մշտապես հիմնված են Կովկասում ու Մերձավոր Արեւելքում ազդեցության ոլորտների համար մրցակցային պայքարի վրա: Այժմ (ԽՍՀՄ փլուզումից հետո) Հայաստանն այս տարածաշրջանում Ռուսաստանի համար Թուրքիայի վրա քաղաքական ազդեցության գործիք է: Նույնիսկ եթե Թուրքիան ցանկանա հարձակվել Հայաստանի վրա, չի համարձակվի դա անել՝ առանց Ռուսաստանի համաձայնությունը ստանալու: